text: МИСТИЧНО: Баба Ванга изникна на пясъка в Бургас (СНИМКИ) - Lupa BG
  12:47 - 10 Април 2021
  Пясъчна фигура на пророчицата Ванга изваяха Пол и Реми Хогард на плажа в Бургас. Двойката визуални артисти са добре познати в морския град, защото идват специално тук, за да изработват своите скулптури.
  "Днес сме на Бургаския плаж, до бар Bay Watch, до скулптурата на слон от пясък и начало на "Баба Ванга, сляпата мистика".
  Ще сме тук цял уикенд, елате и ни вижте на плажа", покани бургазлии Реми Хогард. Пясъчните артисти бяха в Бургас и миналата седмица. Когато не са в морския град живеят в къщата си в старозагорското село Михайлово.
  Реми и Пол бяха изваяли пясъчно слонче, което поправиха.
  Те бяха тук и за 1 март, когато изработиха пясъчна мартеница, сърца и новородено бебе, което символизираше възраждащия се през пролетта живот. С този проект двамата участваха виртуално във фестивал на пясъчните фигури в Перу, пише meduzata.com.
  Артистичното семейство бе в Бургас и дни преди Свети Валентин - празникът ва влюбените. Тогава те изваяха две огромни сърца върху дигата.
  Пол и Реми през цялото лято радваха бургазлии и туристи със своите скулптури. Те измайсториха котки и кученца, русалка, водно конче, слон и ангел. Артистичното семейство – нидералндка и британец, слага шапка за събиране на монети в помощ на изкуството.
  Те обикалят света и правят различни скулптури от пясък. През 2020 година заради коронавируса останаха тук, защото нямаше фестивал в Америка, където неизменно се включват. Семейството се занимава с изкуство повече от 20 години, като работи по целия свят.